|  |  |  |
| --- | --- | --- |
|

|  |
| --- |
|  |
| LATVIJAS REPUBLIKAKULTŪRAS MINISTRIJA**MĀKSLU IZGLĪTĪBAS KOMPETENCES CENTRS****LATGALES MŪZIKAS UN MĀKSLAS VIDUSSKOLA**IZM Reģ. Nr.3137303629, Reģ. Nr. 40900040227Atbrīvošanas aleja 56, Rēzekne, LV-4601tālr. 29390214, e-pasts: pasts@lmmv.gov.lv[www.lmmv.gov.lv](http://www.lmmv.gov.lv) |

 |
| **IEKŠĒJIE NOTEIKUMI**Rēzeknē |

01.09.2023. Nr.1.13/10

**Mācību prakses nodrošināšanas, dokumentēšanas un organizēšanas kārtība**

**profesionālās vidējās izglītības programmu izglītojamajiem**

**Jāņa Ivanova Rēzeknes mūzikas skolā**

*Izdoti saskaņā ar*

*Valsts pārvaldes iekārtas likuma 72.panta pirmās daļas 2.punktu*

KONSOLIDĒTS

Ar grozījumiem, kas pieņemti:

Ar 26.08.2024. iekšējiem noteikumiem Nr.1.13/2024/19

I. Vispārīgie noteikumi

1. Iekšējie noteikumi (turpmāk – Kārtība) nosaka kārtību, kā Mākslu izglītības kompetences centra “Latgales Mūzikas un mākslas vidusskola” struktūrvienība Jāņa Ivanova Rēzeknes mūzikas skola (turpmāk – izglītības iestāde) nodrošina, dokumentē un organizē izglītojamo mācību praksi.
2. Kārtība izstrādāta, pamatojoties uz:
	1. Ministru kabineta 2020. gada 2. jūnija noteikumiem Nr. 332 “Noteikumi par valsts profesionālās vidējās izglītības standartu un valsts arodizglītības standartu”;
	2. Kultūras ministrijas 2022. gada 15. augusta iekšējiem noteikumiem Nr. 2.5-4-17 “Mācību prakses nodrošināšanas, dokumentēšanas un organizēšanas kārtība Kultūras ministrijas padotības profesionālās vidējās izglītības iestādēs”.
3. Prakses mērķis ir attiecīgās profesionālās vidējās izglītības programmas praktiskās daļas profesionālo kompetenču apguve.
4. Prakses īstenošanas vieta ir izglītības iestāde un pasākumi ārpus tās.
5. Prakses daļas ir ietvertas mācību plāna pamatdaļā un mainīgajā daļā.
6. Praksi īsteno saskaņā ar izglītības iestādes vadītāja apstiprinātu prakses programmu, kas izstrādāta atbilstoši valsts profesionālās vidējās izglītības standarta prasībām, profesijas standartu un tajā iekļautajām profesionālās kvalifikācijas prasībām.
7. Prakse tiek īstenota saskaņā ar profesionālās izglītības programmas īstenošanas plānu, atbilstoši paredzētajam stundu skaitam attiecīgajā semestrī un saskaņā ar stundu sarakstu.

**II. Prakses organizēšanas process**

1. Prakses organizēšanas pamatdokuments ir Mākslu izglītības kompetences centra „Latgales Mūzikas un mākslas vidusskola” direktora apstiprināta prakses programma, kurā ir iekļauti:
	1. mērķi, uzdevumi un sasniedzamie rezultāti;
	2. vērtēšanas kritēriji;
	3. profesionālās izglītības programmās iekļautās prakses daļas, tēmas, apakštēmas.
2. Prakses apjoms visā izglītības programmas īstenošanas laikā nedrīkst būt mazāks par:
	1. 560 stundām izglītības programmās, kas apgūstamas pēc pamatizglītības ieguves;
	2. 320 stundām izglītības programmās, kas apgūstamas pēc vidējās izglītības ieguves.
3. Izglītības programmu mācību plānu pamatdaļas ietvaros tiek īstenotas šādas prakses:
	1. izglītības programmā “Diriģēšana” – Kora diriģēšana un darbs ar kori, Koris;
	2. izglītības programmā “Taustiņinstrumentu spēle” – Klavierspēles prakse, Ērģeļspēles prakse, Ansambļa prakse, Koncertmeistara klases prakse;
	3. izglītības programmā “Pūšaminstrumentu spēle” – Pūšaminstrumenta spēles prakse (atbilstoši kvalifikācijai), Orķestris, Darbs ar orķestri (ansambli), Trombona spēles prakse;
	4. izglītības programmā “Sitaminstrumentu spēle” – Sitaminstrumentu spēles prakse, Orķestris, Darbs ar orķestri (ansambli);
	5. izglītības programmā “Stīgu instrumentu spēle” – Stīgu instrumenta spēles prakse (atbilstoši kvalifikācijai), Ģitāras spēles prakse, Ansambļa prakse, Orķestra prakse;
	6. izglītības programmā “Mūzika” – Tradicionālo mūzikas instrumentu spēles prakse, Ansambļa prakse, Darbs ar ansambli;
	7. izglītības programmā “Mūzika” – Basģitāras (Kontrabasa) spēles prakse, Klavierspēles prakse, Solo dziedāšanas prakse, Sitaminstrumentu spēles prakse, Ģitāras spēles prakse, Saksofona spēles prakse, Ansambļa prakse, Saspēle ansamblī;
	8. izglītības programmā “Vokālā mūzika” – Solo dziedāšanas prakse, Ansambļa prakse, Kora prakse;
	9. izglītības programmā “Mūzikas vēsture un teorija” – Bibliogrāfijas prakse, Mūzikas teorētisko priekšmetu prakse (polifonija, mūzikas literatūra).

*(Ar grozījumiem, kas izdarīti ar 26.08.2024. iekšējiem noteikumiem Nr.1.13/2024/19)*

1. Prakses obligātā dokumentācija ir:
	1. prakses programma;
	2. prakses pārskats (1.pielikums);
	3. praktikanta raksturojums (2.pielikums);
2. Prakses dokumentācijā tiek iekļauta praktikanta prakses ietvaros sagatavota darbu mape.
3. Prakses pārskatā iekļauj ziņas atbilstoši šīs Kārtības 1.pielikumam.
4. Praktikanta raksturojumā, kuru sagatavo prakses vadītājs, iekļauj ziņas atbilstoši šīs Kārtības 2.pielikumam.
5. Praksi izglītības iestādē organizē šādā kārtībā:
	1. izglītības programmu mācību plānu pamatdaļas prakse tiek īstenota atbilstoši attiecīgo mācību priekšmetu programmu saturam;

*(Ar grozījumiem, kas izdarīti ar 26.08.2024. iekšējiem noteikumiem Nr.1.13/2024/19)*

* 1. izglītības programmas mainīgās daļas prakse – radošā prakse – tiek īstenota ārpus mācību stundām izglītība iestādē vai ārpus tās ar vai bez pedagoga klātbūtnes;
	2. atbildīgais par prakses organizēšanu ir struktūrvienības vadītājs (turpmāk – prakses organizators);
	3. prakses vadītājs ir attiecīgās izglītības programmas vadītājs, kura kompetencē nodota attiecīgās izglītības programmas īstenošana.

**III. Prakses īstenošana un dokumentēšana**

1. Prakses organizators:
	1. iepazīstina praktikantu un prakses vadītāju ar tiesībām un pienākumiem prakses laikā, izsniedz prakses dokumentus, iepazīstina ar to saturu, aizpildīšanas kārtību, informē par prakses norisi un prasībām;
	2. prakses noslēgumā apkopo prakses dokumentus un izvērtē praktikanta un prakses vadītāja iesniegtos priekšlikumus par prakses īstenošanas pilnveidi.
2. Prakses vadītājs:
	1. iepazīstina praktikantu ar prakses programmu, mērķi, uzdevumiem, sasniedzamajiem rezultātiem un vērtēšanas kritērijiem, kā arī ar praktikanta tiesībām un pienākumiem prakses laikā, informē par prakses dokumentu iesniegšanas termiņiem;
	2. uzrauga prakses norisi, konsultē un sniedz atbalstu praktikantam ar prakses norisi saistītos jautājumos saskaņā ar izglītības iestādes apstiprināto prakses programmu;
	3. elektroniskajā žurnālā veic radošās prakses stundu uzskaiti un mācību priekšmetos integrētās prakses kontroli atbilstoši izglītības iestādē noteiktajai kārtībai, sistemātiski pārbaudot ierakstus izglītojamo prakses pārskatā;
	4. vērtē praksi atbilstoši izglītības iestādes noteiktiem vērtēšanas kritērijiem;
	5. sagatavo praktikanta raksturojumu un kopā ar prakses pārskatu un darbu mapi iesniedz prakses organizatoram;
	6. katra semestra noslēgumā praktikanta prakses vērtējumus fiksē praktikanta raksturojumā un prakses pārskatā, kā arī ievada vērtējumus elektroniskajā žurnālā.
3. Praktikants:
	1. iepazīstas ar prakses dokumentiem, prakses mērķi un uzdevumiem, sasniedzamajiem rezultātiem un vērtēšanas kritērijiem;
	2. savlaicīgi izpilda noteiktos uzdevumus, ievēro prakses vadītāja norādījumus, ievēro termiņus;
	3. aizpilda prakses pārskatā paredzētos ierakstus un pēc pieprasījuma uzrāda prakses vadītājam;
	4. noformē un mācību semestra noslēgumā iesniedz parakstīšanai prakses vadītājam aizpildītu prakses pārskatu kopā ar darbu mapi.

**IV. Prakses novērtēšana un atspoguļošana elektroniskajā žurnālā**

1. Prakses vērtēšanu veic prakses vadītājs atbilstoši izglītības iestādes 2024. gada 1. septembra iekšējiem noteikumiem Nr. 1.13/2024/13 “Mācību sasniegumu vērtēšanas kārtība”, kas izstrādāti atbilstoši valsts profesionālās vidējās izglītības standarta prasībām – līmenim, kādā praktikants apguvis profesijas standarta vai profesionālās kvalifikācijas prasībās noteiktās profesionālās zināšanas, prasmes, attieksmes un kompetences, kas nepieciešamas profesionālās darbības pamatuzdevumu un pienākumu izpildei un atbilstoši prakses programmā izvirzītajiem uzdevumiem.
2. *(Ar grozījumiem, kas izdarīti ar 26.08.2024. iekšējiem noteikumiem Nr.1.13/2024/19)*
3. Prakses semestra vērtējumu, pamatojoties uz prakses dokumentāciju, izsaka 10 ballu skalā.
4. Prakses rezultātus pēc iepazīšanās ar izglītojamo iesniegtajiem prakses dokumentiem apspriež un novērtē attiecīgās izglītības programmas pedagogu sēdē un dokumentē protokolā. Prakses vērtējumus elektroniskajā žurnālā ievada prakses vadītājs.
5. Prakses vērtēšana notiek katra mācību semestra noslēgumā.

**V. Noslēguma jautājumi**

1. Par izglītojamo iepazīstināšanu ar šo Kārtību atbild prakses vadītājs.
2. Grozījumus un papildinājumus iekšējos noteikumos var ierosināt izglītības iestādes vadītājs, struktūrvienības vadītājs un izglītības programmu vadītāji.
3. Grozījumus un papildinājumus iekšējos noteikumos apstiprina izglītības iestādes vadītājs.
4. Noteikumi stājas spēkā 2023. gada 1. septembrī.

Direktors (\*paraksts) R. Arbidāns

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Mākslu izglītības kompetences centra

“Latgales Mūzikas un mākslas vidusskola”

01.09.2023. iekšējiem noteikumiem Nr.1.13.10.

**Prakses pārskats**

|  |  |
| --- | --- |
| Profesionālās vidējās izglītības iestāde | MIKC LMMV Jāņa Ivanova Rēzeknes mūzikas skola |
| Praktikanta vārds, uzvārds |  |
| Kurss |  |
| Izglītības programmas nosaukums, kods, apguves ilgums |  |
| Iegūstamā kvalifikācija |  |
| Prakses laiks prakses vietā |  |
| Prakses vietas nosaukums | MIKC LMMV Jāņa Ivanova Rēzeknes mūzikas skola |
| Prakses vadītāja vārds, uzvārds |  |
| Kontaktinformācija (tālrunis, e-pasts)  |  |

|  |  |  |  |  |  |
| --- | --- | --- | --- | --- | --- |
| Datums | Pasākuma nosaukums | Norises vieta | Prakses veidsAktīva /Pasīva | Stundu skaits | Prakses vadītāja paraksts |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Kopējais prakses vērtējums (10 ballu vērtējuma skalā): \_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_\_

Prakses vadītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, paraksts)*

2.pielikums

Mākslu izglītības kompetences centra

“Latgales Mūzikas un mākslas vidusskola”

01.09.2023. iekšējiem noteikumiem Nr.1.13.10.

**Praktikanta raksturojums**

Informācija par profesionālās vidējās izglītības iestādi un praktikantu:

|  |  |
| --- | --- |
| Profesionālās vidējās izglītības iestāde | MIKC LMMV Jāņa Ivanova Rēzeknes mūzikas skola |
| Praktikanta vārds, uzvārds |  |
| Izglītības programmas nosaukums, kods, apguves ilgums |  |
| Iegūstamā kvalifikācija |  |
| Kurss |  |

Informācija par prakses vietu:

|  |  |
| --- | --- |
| Prakses vietas nosaukums | MIKC LMMV Jāņa Ivanova Rēzeknes mūzikas skola |
| Prakses vadītāja vārds, uzvārds |  |
| Prakses vadītāja amats |  |
| Prakses periods |  |
| Prakses ilgums (stundas) |  |
| Kontaktinformācija (tālrunis, e-pasts) |  |

Praktikanta profesionālā sagatavotība (atbilstība prakses programmas un profesijas standarta prasībām/piemērotība darbam)

|  |  |
| --- | --- |
| Vērtēšanas kritēriji[[1]](#footnote-1)  | Apguves līmenis (ballēs) |
| Zems(1‒4) | Vidējs(5) | Optimāls(6‒8) | Augsts(9‒10) |
| Zināšanu līmenis atbilstoši izglītības programmai |  |  |  |  |
| Prakses uzdevumu izpilde atbilstoši prakses programmai |  |  |  |  |
| Spēja plānot darbu, noteikt prioritātes |  |  |  |  |
| Ieinteresētība prakses vietas profesionālajā darbībā |  |  |  |  |
| Atbildības izjūta pret darbu, pienākumiem |  |  |  |  |
| Iekšējās kārtības un disciplīnas ievērošana |  |  |  |  |
| Spēja strādāt patstāvīgi un pieņemt lēmumus |  |  |  |  |
| Sadarbības prasmes |  |  |  |  |
| Attieksme pret kolēģiem |  |  |  |  |
| Profesionālo ētikas normu ievērošana |  |  |  |  |

Kopējais prakses vērtējums (10 ballu vērtējuma skalā) \_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_

Prakses vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *(vārds, uzvārds, paraksts)*

|  |
| --- |
| Ieteikumi MIKC LMMV Jāņa Ivanova Rēzeknes mūzikas skolai |
| Prakses programmas pilnveidei  |  |
| Izglītības programmas satura pilnveidei |  |

1. Izglītības iestāde precizē atbilstoši izglītības programmai [↑](#footnote-ref-1)